„ Æ ! “ Mennirnir á bekknum snarþagna ! Þeir standa á fætur og horfa í kringum sig . Það er sama hvað Birna reynir að gera sig ósýnilega þarna inni í runnanum . Þeir sjá hana næstum strax ! „ Gríptu hana ! FLJÓTUR ! “ segir annar maðurinn . Hann er ljóshærður og laglegur . Hinn maðurinn er kraftalegur og hefur ekki mikið fyrir því að draga Birnu úr runnunum . „ Jæja , kerlingin ! Þú hlýtur að hafa heyrt ýmislegt sem ekki var hollt fyrir þig að heyra ! “ segir beljakinn . Birna kemur ekki upp orði af skelfingu . Mennirnir líta hvor á annan . „ Við neyðumst til að taka þig úr umferð um stundarsakir , “ segir sæti maðurinn og brosir óviðkunnanlega . Þeir líta báðir í kringum sig . Enginn er á ferli . Þá teyma þeir Birnu með sér að bíl sem stendur þarna rétt hjá . Beljakinn heldur fyrir munninn á henni . Hann sest með hana í aftursætið og keyrir höfuðið á henni niður svo enginn sjái hana . Sæti maðurinn sest undir stýri og ekur burt !